**Ignacio Bolívar y Urrutia**, nado en Madrid o 9 de novembro de 1850 e finado en Cidade de México o 19 de novembro de 1944, foi un naturalista e entomólogo español, investigador e impulsor do desenvolvemento da ciencia biolóxica.

Traxectoria
-----------

Licenciouse en Dereito e doutorouse en Ciencias Naturais e en 1875 obtivo praza de profesor na Universidade Central de Madrid, onde foi designado catedrático de Entomoloxía en 1877. Vinculado ao krausismo, presidiu a *Junta para Ampliación de Estudios e Investigaciones Científicas* de Madrid e a Real Sociedad Española de Historia Natural e foi membro da Real Academia Española (1930), da Real Academia de Ciencias Exactas, Físicas y Naturales (1944) e de diversas sociedades científicas de Europa e América. Tamén foi director do Museo de Ciencias Naturales e do Real Jardín Botánico de Madrid. Aos 89 anos marchou ao exilio (en 1939) a México, xunto co seu fillo, tamén entomólogo, Cándido Luis Bolívar y Pieltáin. Neste país foi nomeado *Doutor honoris causa* pola Universidade Nacional Autónoma de México despois dunha extraordinaria labor académica e de colaboración científica que mantivo durante cinco anos, o tempo que pasou dende a súa chegada ata o seu pasamento, á idade de 94 anos.

Consagrouse principalmente ao estudo da entomoloxía, na que acadou un gran prestixio internacional. Neste campo escribiu máis de 300 libros e monografías e descubriu máis de mil especies novas e uns 200 xéneros novos. Ademais, animou a adicarse á entomoloxía a grandes científicos como José María de la Fuente e Eugenio Morales Agacino.

Fundou en México en 1940, con outros exiliados españois, a revista *Ciencia*, revista que é, a partir de 1980, o órgano oficial da Academia Mexicana de Ciencias. Tamén foi presidente da *Unión de Profesores Universitarios Españoles en el Extranjero*. Entre as súas obras máis importantes figuran: *Ortópteros de España nuevos o poco conocidos* (1873) e *Catálogo sinóptico de los ortópteros de la fauna ibérica* (1900).

O 30 se xaneiro de 2019 foi rehabilitado polo goberno, devolvéndolle o diploma académico arrebatado polo réxime de Franco.

Notas
-----

1. ↑  Gomis Blanco, A. *Ignacio Bolívar y las ciencias naturales en España*. CSIC, Madrid, (1988).
2. 1 2  Paralelo 21, ed. (2010). *200 Mexicanos que nos Heredó el Mundo* (Instituto Nacional de Migración/ Centro de estudios migratorios. ed.). p. 259. ISBN 9786077891024. Las 200 personalidades incluidas aquí destacaron por sus notables contribuciones a México. Todas ellas nacieron en el exterior y se arraigaron en el país por diversos motivos y razones....
3. ↑  Morales Agacino, Eugenio (2001). Organismo Autónomo de Parques Nacionales, ed. *Memorias de un naturalista*. Madrid. p. 276. ISBN 84-8014-302-9.
4. ↑  "España homenajea a siete científicos represaliados por Franco y les devuelve su diploma académico". *eldiario.es* (en castelán). Consultado o 2019-01-30.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Ignacio Bolívar y Urrutia*** |

### Outros artigos

* Víctor López Seoane

### Ligazóns externas

* *Revista Ciencia*, fundada por científicos españois, da que Bolívar foi o primeiro director.
* Presidentes do CSIC
* Álbum da Ciencia Consello da Cultura Galega.

|  |  |
| --- | --- |
| Control de autoridades | 
* Wd: Q1221568
* WorldCat
* VIAF: 18024155
* Auñamendi: 33086
* BNE: XX860869
* BNF: 12412333m
* CANTIC: a10052100
* DBE: ignacio-bolivar-y-urrutia
* DeutscheBio: 119096900
* FAST: 478520
* GEC: 0010924
* GND: 119096900
* ISNI: 0000 0000 7971 3193
* LCCN: n2002012727
* NTA: 129279994
* OL: OL2311053A
* PARES: 2735
* SUDOC: 117464910

 |